《题惠山僧明中湖干送别画》
清代·刘纶

南游不得意，秋色满湖濆。别袂千衰柳，归帆一断云。

山僧新粉墨，倦客旧知闻。谁付性公法，炉灰换夕曛。

作者简介：（ 1711—1773）江苏武进人，字奋涵，号绳庵。乾隆元年以廪生举鸿博，授编修。官至文渊阁大学士，兼工部尚书。与刘统勋有“南刘北刘”之称。卒谥文定。工诗古文。有《绳庵内外集》。